**แผนการจัดการเรียนรู้**

***“Garden Nature Art (สวนศิลป์)”***



***สวนศิลป์***

|  |  |  |
| --- | --- | --- |
| ระดับชั้นประถมศึกษาปีที่ 3 | | Garden Nature Art |
| คำอธิบายกิจกรรมการเรียนรู้  ศิลปะเป็นส่วนหนึ่งของชีวิตประจำวัน ล้วนแฝงอยู่ในทุกสิ่งรอบตัวเรา ไม่ว่าจะเป็นเสื้อผ้า ของใช้ ที่อยู่อาศัย ล้วนประกอบด้วยองค์ประกอบพื้นฐานทางศิลปะ นักเรียนควรได้ฝึกการใช้ประสาทสัมผัสทั้ง 5 ในการเรียนรู้ และเชื่อมโยงศิลปะสู่ชีวิตจริง นำไปประยุกต์ใช้ และเห็นคุณค่าของสิ่งต่างๆ รอบตัว อีกทั้งศิลปะยังช่วยพัฒนาให้ผู้เรียนมีความคิดริเริ่มสร้างสรรค์ที่จะทำสิ่งใหม่ๆ มีจินตนาการ ชื่นชมความงาม มีสุนทรียภาพ ซึ่งสิ่งเหล่านี้ล้วนมีผลต่อคุณภาพชีวิตมนุษย์ ที่จะช่วยพัฒนาผู้เรียนทั้งด้านร่างกาย จิตใจ สติปัญญา อารมณ์ ส่งเสริมให้ผู้เรียนมีความเชื่อมั่นในตนเอง อันเป็นพื้นฐานในการทำงานและอยู่ร่วมกันในสังคมได้อย่างมีความสุข | | |
| เวลาเรียนที่แนะนำ | 4 คาบเรียนโดยประมาณ | |
| ทักษะเฉพาะที่พึงมี | ทักษะทางศิลปะ  การคิดวิเคราะห์ การคิดสร้างสรรค์ การคิดแก้ปัญหา  การทำงานเป็นทีม | |
| เนื้อหาที่ใช้ในการประเมิน   * **วิชาศิลปะ (ทัศนศิลป์)** * *เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์* * *วัสดุ อุปกรณ์ที่ใช้สร้างงานทัศนศิลป์ประเภทงานวาด* * *การใช้สี การลงสี การระบายสี* * *การจัดองค์ประกอบศิลป์* | | |

|  |
| --- |
| จุดประสงค์การเรียนรู้ |
| ***ด้านความรู้***   * เส้น สี รูปร่าง รูปทรง พื้นผิว ในธรรมชาติสิ่งแวดล้อมและงานทัศนศิลป์ * การใช้เส้น รูปร่าง รูปทรง สี และพื้นผิว วาดภาพถ่ายทอดความคิดความรู้สึก * วัสดุ อุปกรณ์ เทคนิควิธีการในการสร้างงานทัศนศิลป์   ***ด้านทักษะ/กระบวนการ***   * สามารถจำแนกทัศนธาตุของสิ่งต่างๆ ในธรรมชาติ สิ่งแวดล้อม และงานทัศนศิลป์ * เชื่อมโยงความรู้ทางศิลปะไปสู่การประยุกต์ใช้ในชีวิตจริงได้ * ใช้ความคิดริเริ่มสร้างสรรค์ในการแก้ปัญหาและสร้างสรรค์ชิ้นงานได้ * มีความกล้าในการแสดงอารมณ์และจินตนาการของตนเอง * มีทักษะในการสื่อสาร * มีทักษะในการทำงานเป็นทีม * มีทักษะการคิด   ***ด้านคุณลักษณะ***   * มีความมุ่งมั่นในการทำงาน * มีความสนใจใฝ่เรียนรู้ * มีความประณีต ละเอียดรอบคอบ * มีระเบียบวินัย | |
| เกณฑ์การประเมิน |
| * คุณภาพของแนวคิดของการคิดสะท้อนกลับและการอภิปราย * กระบวนการคิดจากการถามคำถามและการให้เหตุผลในการตอบ * ความคิดเห็นร่วมและความคิดเห็นเดิมที่สะท้อนให้เห็นจากชิ้นงานในห้องเรียน * การคิดวิเคราะห์โจทย์อย่างมีเหตุผลเป็นขั้นเป็นตอน * การคิดสร้างสรรค์ชิ้นงานจากการคิดคำถามและกิจกรรมการเรียนรู้ | |
| ความเชื่อมโยงต่อหลักสูตร |
| * ใช้ภาษาในการสื่อสาร สื่อความหมาย และนำเสนอได้อย่างชัดเจน * ให้เหตุผลประกอบการตัดสินใจและสรุปผลได้อย่างเหมาะสม * สามารถเรียนรู้และเข้าใจในการตั้งคำถาม * มีความคิดริเริ่มสร้างสรรค์ * ให้ความสำคัญและใส่ใจในความรู้สึกของผู้อื่น * รู้จักตนเอง * มีความสามารถในการสื่อสาร การคิด การแก้ปัญหา * มีความสามารถในการใช้ทักษะชีวิต | |
| ความเชื่อมโยงต่อวิชาอื่นๆ ที่เกี่ยวข้องกัน |
| * การจำแนกวัสดุสิ่งของรูปร่างรูปทรงด้วยศาสตร์ของวิชาคณิตศาสตร์ * ศักยภาพในการสร้างสรรค์ผลงาน สังเกต ทดลอง แก้ไขด้วยกระบวนการทางวิทยาศาสตร์ * เชื่อมโยงการอภิปราย แสดงความคิดเห็น และการนำเสนอด้วยศาสตร์ของวิชาภาษาไทย | |

|  |
| --- |
| **เว็บไซต์และสื่อสิ่งพิมพ์อื่นๆ** |
| * ตัวอย่างกิจกรรม ศิลปะในสวน * <https://www.youtube.com/watch?v=OTWwWCbpf8k> * <https://www.youtube.com/watch?v=_RIK2VV4Ysc> * <https://www.youtube.com/watch?v=p1tVCmN2gvQ> * <https://www.youtube.com/watch?v=gGkEo1z-laU> * <https://www.youtube.com/watch?v=sDJ0XZ6TSn0> * <https://www.youtube.com/watch?v=raJhnHFPJ1A> | | |
| **เครื่องมือและอุปกรณ์การเรียนรู้** | |
| * วัสดุจากธรรมชาติ * สีชอล์ค สีไม้ * กระดาษวาดภาพ | | |

*ตารางนี้แสดงถึงกระบวนการเรียนรู้ที่ผู้สอนอาจนำไปประยุกต์ใช้และประเมินผลได้ ซึ่งสามารถนำการจัดการเรียนรู้อื่นมามาประยุกต์ใช้ได้ด้วย และผู้สอนอาจหาวิธีปรับกระบวนการเรียนรู้ตามความเหมาะสมของกลุ่มผู้เรียนและสภาพแวดล้อมภายในโรงเรียน*

|  |  |  |  |
| --- | --- | --- | --- |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 1 | ชั่วโมงที่  1 | *Kick off*  *กิจกรรม:* *Leaf Art ใบไม้*งามยามจัดวาง   * ผู้สอนให้ผู้เรียนนำใบไม้รูปร่างรูปทรงที่แตกต่างกันมาจากที่บ้าน ให้ผู้เรียนนั่งล้อมวงเป็นวงกลมนำเสนอใบไม้ที่ตนเองชอบมากที่สุดและบอกเหตุผลประกอบ * ให้ผู้เรียนร่วมกันอภิปรายถึงลักษณะ สี พื้นผิวที่แตกต่างกันของใบไม้แต่ละใบ ประโยชน์ของต้นไม้ หน้าที่ของใบไม้เท่าที่ผู้เรียนทราบ ผู้สอนชี้ให้ผู้เรียนเห็นประโยชน์และคุณค่าของธรรมชาติ ความสวยงาม ความร่มรื่น ความรู้สึกที่เบิกบานเมื่อได้อยู่ท่ามกลางธรรมชาติ (ผู้สอนอาจเปิดบทเพลงประกอบเสียงธรรมชาติเพื่อสร้างบรรยากาศให้กับผู้เรียน) * ผู้สอนชวนผู้เรียนนำใบไม้แต่ละใบมาร่วมกันสร้างสรรค์ผลงานศิลปะชิ้นใหม่ โดยให้ผู้เรียนนำใบไม้ของตนเองค่อยๆ นำไปวางต่อเติมทีละใบจนครบทุกคน อาจเริ่มจากผู้สอนเป็นผู้เริ่มและกำหนดให้วนทางซ้ายหรือขวาก็ได้ ขณะทำให้ผู้เรียนตั้งสมาธิ จิตใจจดจ่ออยู่กับผลงานตรงหน้า และคิดก่อนที่จะนำใบไม้ของตนเองไปวาง * เมื่อทำผลงานเสร็จแล้วให้ผู้เรียนเดินชมผลงานไปรอบๆเป็นวงกลม ให้ลองจินตนาการว่าเรามองเห็นผลงานเป็นรูปอะไรมีลักษณะอย่างไร ซึ่งใบไม้ที่มีรูปร่างรูปทรงที่ต่างกัน แต่เมื่อนำมาร่วม หรือต่อเติมก็สามารถเปลี่ยนเป็นรูปร่างใหม่ได้ ให้ผู้เรียนร่วมกันอภิปรายและสรุปความรู้ที่ได้จากการทำกิจกรรมร่วมกัน | * ผู้เรียนสามารถตอบคำถามได้ * ผู้เรียนสามารถอธิบายเหตุผลในการได้มาซึ่งคำตอบได้ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถอธิบายลักษณะของ ทัศนธาตุได้ |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
| 2 | ชั่วโมงที่  2 - 3 | *กิจกรรม:* *สวนศิลป์*  “สวนศิลป์” เป็นกิจกรรมที่ฝึกให้ผู้เรียนมีความกล้าคิด กล้าลงมือทำ กล้าแสดงออก และพัฒนาความคิดสร้างสรรค์ได้เป็นอย่างดี ผู้เรียนจะได้สร้างผลงานศิลปะที่ไร้ขีดจำกัดไม่มีกรอบ ไม่มีพื้นที่สี่เหลี่ยม เป็นกิจกรรมในสวนที่ผู้เรียนจะต้องกำหนดขนาดกระดาษลงบนผืนดิน และใช้วัสดุธรรมชาติรอบๆ ตัวที่ไม่อาจกำหนดรูปร่างรูปทรงได้ด้วยตนเอง ค่อยๆ สังเกตธรรมชาติหยิบจับจัดวางรังสรรค์เป็นผลงานศิลปะชิ้นใหม่ในบรรยากาศที่ได้เล่นสนุกไปกับสิ่งแวดล้อมรอบตัว โดยมีวัสดุที่ต้องใช้ คือ   * *วัสดุธรรมชาติ* * *สีชอล์ค* * ผู้สอนเลือกสถานที่ทำกิจกรรมให้เหมาะสม ใกล้ชิดธรรมชาติ ร่มรื่น ลมไม่แรงมากนัก เหมาะแก่การสร้างสรรค์งานศิลปะ นำพาผู้เรียนเข้าสู่บรรยากาศที่ผ่อนคลายและเป็นอิสระทางความคิด * ผู้สอนถามถึงความรู้สึกของผู้เรียน เกริ่นนำให้ผู้เรียนเห็นความสำคัญของธรรมชาติ และให้ผู้เรียนสังเกตธรรมชาติรอบๆ ตัว สีของใบไม้ที่แตกต่างกัน ก้อนหินที่มีขนาดเล็กใหญ่ไม่เท่ากัน กิ่งไม้ที่ร่วงหล่น ดอกไม้ใบหญ้า เส้น สี รูปร่าง รูปทรง พื้นผิวที่แตกต่างกันออกไป * ให้ผู้เรียนลองค้นหา เลือกหยิบวัสดุธรรมชาติที่ตนเองชอบมาคนละ 1 อย่าง บอกถึงเส้น สี รูปร่าง รูปทรง พื้นผิวของสิ่งนั้น * ผู้สอนลองให้ผู้เรียนนำวัสดุธรรมชาติอื่นๆ มาต่อเติมจากวัสดุธรรมชาติชิ้นที่ผู้เรียนเลือกเป็นชื่อเล่นของผู้เรียนเอง จากนั้นให้ผู้เรียนเดินชมผลงานของเพื่อนๆ คนอื่น * ผู้สอนอาจกำหนดโจทย์ต่อไปเป็นโจทย์ที่ยากขึ้น เช่น ต่อเติมเป็นรูปเพื่อนสนิท การ์ตูนที่ชอบ อาหาร แมนดาลา ฯลฯ จากนั้นจึงค่อยให้ผู้เรียนได้สร้างสรรค์ผลงานอย่างอิสระและมีเรื่องราว ผู้เรียนจะได้สนุกสนานกับการสังเกต เลือกหาวัสดุธรรมชาติต่างๆ สร้างผลงานอย่างไม่มีขอบเขตพื้นที่ โดยเปิดโอกาสให้ผู้เรียนสามารถใช้สีชอล์ควาดระบายสีต่อเติมตามความคิดและจินตนาการได้อย่างอิสระ * ขณะทำกิจกรรมผู้สอนอาจคอยเดินสำรวจและสอบถามถึงแนวคิดในการสร้างสรรค์ผลงานของผู้เรียนเป็นระยะ พร้อมกับถ่ายรูปขณะผู้เรียนทำกิจกรรมและภาพผลงานของนักเรียนเพื่อนำไปแลกเปลี่ยนเรียนรู้ในกิจกรรม Photojournalism | * การคิดสร้างสรรค์ชิ้นงานจากการเรียนรู้ * กระบวนการคิดจากการถามคำถามและการให้เหตุผลในการตอบ * ผู้เรียนสามารถแสดงความคิดเห็นได้อย่างมีเหตุมีผล เมื่อคิดเห็นต่างกับผู้อื่น * ผู้เรียนสามารถเลือกใช้วัสดุอุปกรณ์ได้อย่างเหมาะสม * กระบวนการทำงาน |
| **ขั้นที่** | **ระยะเวลา** | **บทบาทของผู้สอนและผู้เรียน** | **โอกาสหรือสิ่งที่นำมาใช้ประเมินผล** |
|  |  |  |  |
| 3 | ชั่วโมงที่  4 | *กิจกรรม:* *Photojournalism**เรื่องเล่าผ่านภาพถ่าย*  *วัสดุที่ต้องใช้*   * *กระดาษวาดภาพ* * *สีไม้* * *ภาพถ่ายกิจกรรม* * ผู้สอนถามถึงความรู้สึกที่ผู้เรียนได้ทำกิจกรรมสวนศิลป์ ให้ผู้เรียนร่วมกันอภิปรายถึง สิ่งที่ได้เรียนรู้ ปัญหาที่เจอ การนำไปประยุกต์ใช้ในเรื่องอื่นๆ และให้ผู้เรียนดูภาพถ่ายในการทำกิจกรรมร่วมกัน * ผู้สอนปริ้นภาพถ่ายเป็นใบเล็กๆ ให้ผู้เรียนเลือกภาพที่ตนเองชื่นชอบ นำไปแปะลงบนกระดาษวาดภาพและเขียนบรรยายเหตุการณ์ความรู้สึก สิ่งที่ชอบ หรืออยากพัฒนาต่อ บันทึกเป็นเรื่องราวความทรงจำในรูปแบบของตนเองพร้อมทั้งตกแต่งระบายสีให้สวยงาม * ให้ผู้เรียนนำเรื่องเล่าผ่านภาพถ่ายที่ทำเสร็จสมบูรณ์แล้วไปแปะบนผนังห้อง ให้เพื่อนๆ คนอื่นๆ ได้แลกเปลี่ยนเรียนรู้ประสบการณ์ของเพื่อนๆ ผ่านภาพถ่ายและคำบอกเล่าร่วมกัน | * การคิดสร้างสรรค์ชิ้นงานจากการเรียนรู้ * ผู้เรียนสามารถอธิบายเหตุผล และกระบวนการในการสร้างสรรค์ผลงานได้ * กระบวนการคิดจากการถามคำถามและการให้เหตุผลในการตอบ * กระบวนการทำงาน |

|  |  |  |  |  |
| --- | --- | --- | --- | --- |
|  | *ความคิดสร้างสรรค์*  *ระดมความคิดพร้อมค้นหาคำตอบ* | *ลำดับขั้นตอน*  ***(ลำดับขั้นก่อนหน้านี้)*** | ***การคิดอย่างมีวิจารณญาณ***  *ตั้งคำถามและประเมินความคิดและการสร้างผลงาน* | *ลำดับขั้นตอน*  ***(ลำดับขั้นก่อนหน้านี้)*** |
| ***จินตนาการ*** | * ใช้ความรู้สึก ใช้ความเห็นอกเห็นใจ   การสังเกต และอธิบายความเชื่อมโยง  ของความรู้ที่ได้รับไปสู่การประยุกต์ใช้   * สำรวจ ค้นหา ระดมความคิด | * 1, 2 * 2 | * ทำความเข้าใจกรอบแนวคิดและขอบเขตของการสร้างผลงาน * ทบทวนความรู้ ความคิดเห็น และเปรียบเทียบเพื่อหามุมมองในการสร้างผลงาน | * 1, 2 * 1, 2 |
| ***สอบถาม*** | * เพื่อสร้างความสัมพันธ์ สร้างมุมมองเชิงบูรณาการ สร้างวินัย และอื่นๆ * ลองเล่นหรือทำสิ่งที่แตกต่าง เพิ่มความเสี่ยงและคิดนอกกรอบ | * 1, 2, 3 * 2 | * ระบุจุดแข็งและจุดอ่อนของผลงานกับข้อโต้แย้ง คำอ้างและความเชื่อ * ความท้าทายในกระบวนการสร้างผลงาน ตรวจสอบความถูกต้อง วิเคราะห์ช่องว่างในการเรียนรู้ | * 3 * 2, 3 |
| ***ลงมือทำ***  ***และแบ่งปัน*** | * นึกภาพ แสดงสิ่งที่คิด ผลิต คิดค้นวิธีการใหม่ๆ หาวิธีการพัฒนาผลงาน * ชื่นชมมุมมองความแปลกใหม่ในการสร้างผลงาน | * 2 * 2, 3 | * ประเมิน หาพื้นฐาน แสดงความคิดเห็น   มีผลิตผลเชิงตรรกะ มีเกณฑ์จริยธรรม  หรือสุนทรียศาสตร์ มีการหาเหตุผล   * ตระหนักถึงอคติทางมุมมองของตนเอง (ตามที่ได้รับจากผู้อื่น) ความไม่แน่นอน ข้อจำกัดของวิธีการสร้างผลงาน | * 3 * 3 |

*เกณฑ์การให้คะแนนนี้ได้กล่าวถึงเพียงมิติเดียวในส่วนของการให้คะแนนทั่วไปตามที่อธิบายข้างต้น นับเป็นวิธีหนึ่งที่แสดงให้เห็นว่าครูผู้สอนสามารถอธิบายและให้คะแนนตามผลงานของผู้เรียน ขอแนะนำว่าครูผู้สอนควรกำหนดระดับของความสำเร็จในมิติอื่นๆ ของเกณฑ์การให้คะแนนด้วย*

|  |  |  |  |  |
| --- | --- | --- | --- | --- |
| ***ระดับการคิด*** | ***ระดับ 1*** | ***ระดับ2*** | ***ระดับ3*** | ***ระดับ4*** |
| ***จินตนาการ***  *ความรู้สึก ความเอาใจใส่ การสังเกต*  *การอธิบายเพื่อเชื่อมโยงระหว่างความรู้ที่ได้รับไปสู่การประยุกต์ใช้*  ***(ขั้นตอนที่ 1, 2)*** | ผู้เรียนแสดงให้เห็นการให้  ความร่วมมือกับกิจกรรม  น้อย | ผู้เรียนแสดงให้เห็นการให้  ความร่วมมือกับกิจกรรม  ค่อนข้างน้อย | ผู้เรียนแสดงให้เห็นการให้  ความร่วมมือกับกิจกรรม  อย่างชัดเจน | ผู้เรียนแสดงให้เห็น  ความกระตือรือร้นและมีส่วนร่วม  ในกิจกรรมอย่างชัดเจน |
| ***ลงมือทำและแบ่งปัน***  *แสดงสิ่งที่คิด ค้นหาวิธีการสร้างสรรค์ผลงานใหม่ๆ หาวิธีพัฒนาผลงาน ชื่นชมมุมมองความแปลกใหม่ในการสร้างผลงาน*  ***(ขั้นตอนที่ 2, 3 )*** | ผลงานและการอธิบายกระบวนการสร้างผลงาน ยังมีข้อจำกัดของการยกตัวอย่างประกอบเหตุและผลของการได้มาซึ่งวิธีการสร้างสรรค์ผลงาน | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการบ้าง แต่ยังเบี่ยงเบนไปจากความรู้เดิมเล็กน้อย | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมแต่แนวคิดยังคล้ายกับที่เคยมีมาก่อนหน้านี้ แต่ปรับใหม่เป็นรูปแบบของตัวเอง | ผลงานและการอธิบายกระบวนการสร้างผลงานมีการยกตัวอย่างประกอบเหตุและผลของการได้มาซึ่งวิธีการที่ชัดเจน มีการอ้างอิงสิ่งที่ได้เรียนรู้มาเชื่อมโยงประกอบ มีเหตุผลที่น่าเชื่อถือ มีการอภิปรายแนวคิดเพิ่มเติมที่ต่างไปจากที่เคยมีมาแต่เดิมเป็นตัวของตัวเองชัดเจน |